Dani Morillo, de la banqueta a la presidència de la UD Cirera | Mataró Ràdio
Dani Morillo, de la banqueta a la presidència de la UD Cirera
Dll, 01/06/2015 - 14:28
Dani Morillo, el fins ara entrenador del Cirera de segona catalana es converteix en el nou president de l’entitat. Aquest cap de setmana es posava el punt i final a la lliga, en una jornada que va servir al Cirera per acomiadar al seu entrenador i certificar la 7ena posició de la lliga.
Morillo, que com ja havíem explicat no marxa del club, passarà ara a ser el nou president de l’entitat, una funció que de fet ja ha començat a exercir durant les últimes setmanes. Explica que a principis de temporada, ja tenia clar que aquest seria el seu últim any com a entrenador i que tot seguit, quan se li va proposar des de la directiva ocupar aquest càrrec, va decidir acceptar. Amb una trajectòria de 10 anys a l’entitat, Morillo afirma que tota l’experiència acumulada durant aquest temps des de la banqueta serà clau en aquesta nova etapa.
Morillo deixa al primer equip consolidat ja en aquest grup dos de la segon catalana de futbol. Després d’haver aconseguit la permanència la temporada anterior, en el seu debut en la categoria, l’equip ha tancat el curs amb una molt bona 7ena posició, amb 49 punts i un balanç de 14 victòries 13 derrotes i 7 empats. Explica que el que ha aconseguit l’equip té un gran mèrit, ja que el salt a la segona catalana sol ser molt complicat pels equips.
L’equip tanca aquí la temporada, amb una victòria davant el Singuerlín per 2 gols a 3. El nou entrenador ara serà Antonio Gonzàlez, amb qui ja s’està planificant el curs vinent.
UD Cirera, grup 2 segona catalana de futbol, Dani Morillo